–omavahendite nõuandekomitee leppis 23. mail 2022 kokku omavahendite ajakohastatud prognoosides 2022. aasta eelarve jaoks. See ajakohastus esitatakse tavaliselt varsti pärast omavahendite nõuandekomitee koosolekut, mis on kooskõlas liikmesriikide ootustega, et omavahendite nõuandekomitee ajakohastuste eelarvesse kandmine toimub nii kiiresti kui võimalik,

2022. aasta paranduseelarve projekti (PEP) nr 4 põhieesmärk on ajakohastada eelarve tulupoolt, et võtta arvesse viimase aja sündmusi:

– eelarve liigenduse kohandamine tulenevalt liikmesriikide uutest võimalustest paigutada oma esialgsed Euroopa Regionaalarengu Fondi (ERF), Ühtekuuluvusfondi, Euroopa Sotsiaalfond+ (ESF+) ning Euroopa Merendus-, Kalandus- ja Vesiviljelusfondi (EMKVF) eraldised ümber taaste- ja vastupidavusrahastu „REPowerEU“ peatükki pärast komisjoni 18. mai 2022. aasta ettepanekut programmi „REPowerEU“ kohta;

– Eurojustile nõutakse täiendavaid töötajaid pärast seda, kui laiendati tema sõjakuritegude tõendite kogumise ja säilitamise volitusi. Seonduvaid 2022. aasta assigneeringuid rahastatakse sisemise ümberpaigutamise teel ja seetõttu ei ole selleks vaja lisarahastust.





2. Tulu ajakohastamine

2.1 Paranduseelarve projekti nr 4/2022 üldmõju omavahenditesse tehtavate maksete jaotumisele liikmesriigiti

2022. aasta muudetud prognoosid lepiti kokku 23. mail 2022 omavahendite nõuandekomitee 185. koosolekul. Eelarve tulude poole korrigeerimine on vajalik traditsiooniliste omavahendite ning käibemaksul, ringlusse võtmata plastijäätmetel ja kogurahvatulul põhinevate omavahendite hinnangute ajakohastamiseks, võttes arvesse kevadist majandusprognoosi (vt punkt 2.2).

Lisaks ajakohastatakse muude tulude summat, et võtta arvesse Ühendkuningriigi muudetud osamaksu, lõplikult laekunud trahve ja karistusmakseid kuni 2022. aasta juunini, samuti Euroopa Söe- ja Teraseühenduse (ESTÜ) osamaksu seoses Ühendkuningriigile nende netovara osa tagasimaksmisega (vt vastavalt punktid 2.3, 2.4 ja 2.5).

Käesoleva paranduseelarve projekti tulude korrigeerimise üldmõju kirjeldatakse kokkuvõtvas tabelis allpool. Kokkuvõtvas tabelis on esitatud ka kõigi omavahenditesse tehtavate maksete jaotumine liikmesriigiti vastavalt 2022. aasta algsele vastuvõetud eelarvele, PEP 3/2022 lisatule ning käesolevasse paranduseelarve projekti PEP 4/2022 lisatule.

Kõigi omavahenditesse tehtavate maksete jaotumine liikmesriigiti (miljonites eurodes)

2022. aasta eelarve PEP 3/2022 PEP 4/2022 (1) (2) (3) BE 6 951,0 6 847,3 6 888,9 BG 773,0 759,1 823,2 CZ 2 530,1 2 482,2 2 649,0 DK 3 369,8 3 298,0 3 266,8 DE 37 331,5 36 558,9 36 182,0 EE 349,6 343,5 365,5 IE 3 282,2 3 218,0 3 508,0 EL 2 026,3 1 988,6 2 002,8 ES 14 394,3 14 126,9 13 582,5 FR 27 993,8 27 461,4 26 984,5 HR 613,4 601,7 607,7 IT 19 908,0 19 527,5 19 747,6 CY 247,2 242,6 243,0 LV 370,9 364,1 384,1 LT 619,8 609,0 648,4 LU 486,2 476,6 551,3 HU 1 800,2 1 768,6 1 822,0 MT 152,7 149,9 154,7 NL 9 815,3 9 635,7 9 250,0 AT 3 764,7 3 679,8 3 617,0 PL 6 713,9 6 598,6 7 244,6 PT 2 515,2 2 469,4 2 387,8 RO 2 585,6 2 535,2 2 634,9 SI 585,0 574,6 636,2 SK 1 074,1 1 053,2 1 057,6 FI 2 657,5 2 604,0 2 526,3 SE 4 789,3 4 675,4 4 656,0 EL 157 700,7 154 649,6 154 422,3

2.2 Traditsiooniliste omavahendite, käibemaksu-, ringlusse võtmata plastijäätmetel põhinevate omavahendite ja kogurahvatulu baasi prognooside muutmine

Komisjon teeb kooskõlas finantsmääruse artikli 44 lõike 1 punktiga b ettepaneku eelarve rahastamine uuemate majandusprognooside alusel läbi vaadata. Vastavalt väljakujunenud tavale lepitakse korrigeeritud tuluprognoosid liikmesriikidega kokku omavahendite nõuandekomitee prognoosimenetluse käigus.

Läbivaatamine hõlmab nii 2022. aastal eelarvesse makstavate traditsiooniliste omavahendite kui ka 2022. aasta käibemaksu, ringlusse võtmata plastijäätmetel põhinevate omavahendite ja kogurahvatulu baasi prognoosi. 2022. aasta eelarves sisalduvas prognoosis lepiti kokku omavahendite nõuandekomitee 181. koosolekul, mis toimus 26. mail 2021. aastal ja omavahendite nõuandekomitee 183. koosolekul, mis toimus 3.–9. septembril 2021. aastal kirjaliku menetluse teel. Käesoleva paranduseelarve projektiga nr 4/2022 tehtava muudatuse puhul lähtutakse omavahendite nõuandekomitee 185. koosolekul 2020. aasta omavahendeid käsitleva otsuse alusel kokku lepitud prognoosidest. Omavahendite ajakohastatud prognoosi kasutamine suurendab tuluprognooside täpsust ja seega nende maksete prognoosi täpsust, mis liikmesriikidel tuleb eelarveaasta jooksul ELi eelarvesse teha.

Komisjoni tuluprognoosid põhinevad komisjoni 2022. aasta kevadisel majandusprognoosil, milles korrigeeritakse kasvuväljavaateid allapoole, samal ajal kui inflatsiooni prognoositakse suuremana. Sõda Ukrainas võimendab majanduskasvu takistavad tegureid, mille raugemist seni oodati: eeldatavasti panevad Venemaa Ukraina-vastase agressioonisõja šokilained ELi majandusliku vastupanuvõime proovile. Sellest hoolimata prognoositakse, et tänu pandeemia tõttu kehtestatud piirangute lõdvendamisele ja COVID-19 pandeemia ajal võetud jõulistele poliitikameetmetele jätkub kogutoodangu kasv kogu prognoosiperioodil. Reaalse SKP kasv nii ELis kui ka euroalal on 2022. aastal eeldatavasti 2,7 %, mis on väiksem kui 2021. aasta kevadprognoosis prognoositud 4,4 %.

2022. aasta eelarve aluseks olevat majandusstsenaariumi kinnitavad üldjoontes viimased prognoosid:

–2022. aastal kogutavate tollimaksude kogusumma, millest on maha arvatud 25 % sissenõudmiskulud, on prognooside kohaselt 20 479,8 miljonit eurot, mis on 14,3 % rohkem kui 2022. aasta eelarves prognoositud 17 912,6 miljonit eurot. Komisjon võrdles omavahendite nõuandekomitee traditsioonilise prognoosimeetodi tulemusi (ELi-välise impordi prognoositud kasvumäärade alusel) tollimaksude tegeliku laekumise uusimate andmete (jaanuarist aprillini 2022) ekstrapolatsiooni teel saadud tulemustega. Traditsiooniline meetod tundub praeguste sündmuste mõju kajastamiseks sobivam kui ekstrapoleerimismeetod. Viimatinimetatud meetod näitab Ukraina sõja mõju alles alates 2022. aasta maist. Seetõttu on tõenäoline, et esimesel neljal kuul põhinevad ekstrapoleeritud andmed ülehindavad tollimakse sellel erandlikul aastal. Traditsioonilise meetodi tulemused, mis põhinevad 2021. aasta varasemate perioodide andmetel, mida on kohandatud maksetega vastavalt jõustamisstrateegiale ja kevadisele majandusprognoosile, peaksid olema sobivamad hiljutiste sündmuste mõju prognoosimiseks. Seepärast lepiti omavahendite nõuandekomitee koosolekul kokku, et 2022. aasta traditsiooniliste omavahendite prognoosi läbivaatamisel alusena kasutatakse traditsioonilist prognoosimeetodit. See sobib paremini usaldusväärse eelarvehalduse tagamiseks suure majandusliku ebakindluse ja võimalike kaubandusstruktuuride häirete tingimustes.

–ELi piiristamata käibemaksubaasi kogusummaks 2022. aastal prognoositakse praegu 6 588 601,0 miljonit eurot, mis on 3,2 % võrra suurem 2021. aasta mai prognoosist (6 384 062,6 miljonit eurot). ELi 2022. aasta piiristatud käibemaksubaasi kogusummaks on prognoositud 6 571 411,1 miljonit eurot, mis on 3,4 % võrra suurem 2021. aasta mai prognoosist (6 357 129,3 miljonit eurot). Ajakohastatud prognoosis võetakse arvesse käibemaksubaasi lihtsustatud määratlust, mis on esitatud 2020. aasta omavahendeid käsitlevas otsuses.

–ELis prognoositakse, et ringlusse võtmata plastijäätmetel põhinevad omavahendid moodustavad 2022. aastal 8 840 522,1 tonni, mis on 5,4 % rohkem kui 2021. aasta mai prognoosis (8 388 536,2 tonni). ringlusse võtmata plastijäätmetel põhinevad liikmesriikide vastavad osamaksud on esitatud lisatud eelarvelisa tabelis 3.

–ELi 2022. aasta kogurahvatulu baasi kogusummaks prognoositakse 15 493 666,4 miljonit eurot, mis on 4,2 % suurem 2021. aasta mai prognoosist (14 874 288,2 miljonit eurot).